Procurorii Direcției de Investigare a Infracțiunilor de Criminalitate Organizată și Terorism – Biroul Teritorial Sălaj au dispus reținerea unui bărbat, cercetat pentru infracțiunile de pornografie infantilă și viol săvârșit asupra unui minor, în formă continuată.
Din probele aflate la dosar a rezultat că în luna decembrie 2023, inculpatul a inițiat o relație sentimentală cu o fată de 12 ani, cu care a întreținut în mod repetat relații sexuale, până în luna martie 2024. De asemenea, în aceeași perioadă, acesta a produs materiale pornografice cu victima, pe care le-a deținut și stocat în telefonul său mobil.
Joi a fost sesizat judecătorul de drepturi și libertăți din cadrul Tribunalului Sălaj, cu propunerea de arestare preventivă.
(sursa: Mediafax)